**Ministru kabineta noteikumu projekta „Noteikumi par atbalstu iesācējuzņēmumu apmācību un semināru organizēšanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Ņemot vērā, ka nacionālajā regulējumā nav noteikta kārtība, kādā tiek izmantoti sabiedrības ar ierobežotu atbildību „Latvijas Garantiju aģentūra” (turpmāk – LGA) līdzekļi, tajā skaitā nav noteikts deleģējums Ministru kabinetam pieņemt valsts atbalsta nosacījumus, kuru ietvaros tiktu izsniegti LGA līdzekļi, Ministru kabineta noteikumu projekts ir izstrādāts, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ekonomikas ministrijas (turpmāk – EM) 2014.gada 2.ceturksnī veikto tirgus nepilnību analīzi Latvijā nav attīstīta vienota ekosistēma, kas nepieciešama jaunu iesācējuzņēmumu (*start – up*) veidošanai. Informācijas trūkums par privāto investīciju piesaistes iespējām iesācējuzņēmumiem ir bieži vien noteicošais faktors, kas samazina jaunu un iespējams potenciāli veiksmīgu ideju radīšanu un attīstīšanu. Arī privāto investīciju apmērs Latvijā ir neliels, un informācijas trūkums par potenciāli veiksmīgām investēšanas iespējam bieži vien ir galvenais faktors, kas palēnina veikto privāto investīciju pieaugumu. Lai arī pastāv atsevišķas struktūras, kā piemēram, biedrība „TechHub Riga”, „Komercializācijas reaktors”, jaundibinātā biznesa eņģeļu asociācija „LatBAN”, kuru darbība paredz iesācējuzņēmumu ekosistēmas attīstīšanu, tomēr ierobežoto finansiālo resursu dēļ pasākumu, kuros tiktu savesti kopā iesācējuzņēmumi ar privātajiem investoriem un nodrošināta informācijas pieejamība par investēšanas iespējām un pieejamo finansējumu, organizēšana ir ierobežota. Tādejādi, lai sekmētu iesācējuzņēmumu saskarsmes iespējas ar privātajiem investoriem un veicinātu veiksmīgas privātās investīcijas jaunos iesācējuzņēmumos, ir nepieciešama valsts intervence, veicinot apmācību un komunikācijas ar investoriem pasākumu norisi.Veicināt iesācējuzņēmumu izveidi ir arī būtiski, lai sekmētu pietiekamu darījumu plūsmu nākamās kārtas investīcijām, tādejādi veicinot riska kapitāla investīciju pieaugumu un sniedzot ieguldījumu Latvijas riska kapitāla nozares attīstībā. Ņemot vērā minēto, noteikumu projekts paredz sniegt iespējas saņemt finansiālu atbalstu grantu formā pasākumu, apmācību un semināru organizēšanai. Atbalsts grantu formā tiks sniegts pasākuma rīkotājam, un pasākumi, apmācības un semināri būs pieejami jebkuram iesācējuzņēmumam bez ierobežojumiem. LGA nodrošinās atbalsta uzskaiti.Finansējuma sniedzējs ir LGA. Kopējais pieejamā finansējuma apmērs pasākumu, semināru un apmācību organizēšanai ir 500 000 *euro*, ko veido LGA līdzekļi (netiek izmantots struktūrfondu finansējums). Atbalsts būs pieejams Latvijas Republikā reģistrētam komersantam, biedrībai vai nodibinājumam.Atbalstu paredzēts sniegt kā *de minimis* atbalstu saskaņā ar Komisijas 2013.gada 18.decembra Regulu (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas Regula Nr.1407/2013). Lai nodrošinātu mērķtiecīgu ierobežotā finansējuma izlietojumu, noteikumu projekts paredz noteikt atbalsta pretendentu neatbalstāmās nozares un darbības, kas paredz arī Komisijas Regulā Nr.1407/2013 ietvertos ierobežojumus. Lai nodrošinātu rezultatīvu ierobežotā finansējuma izmantošanu, noteikumu projekts paredz noteikt kritērijus, atbilstoši kuriem tiks izvērtēts un pieņemts lēmums par finansējuma piešķiršanu konkrētajam subjektam – pasākuma organizēšanai.Atbalsta pieteikumus LGA vērtēs individuāli pieteikumu iesniegšanas kārtībā, kamēr noteiktais pieejamais finansējums tiks apgūts pilnā apmērā. Informācija par plānoto atbalsta programmu, tās nepieciešamību un iespējamiem atbalsta sniegšanas nosacījumiem tika sniegta š.g. 8.maija Valsts atbalsta programmu koordinācijas konsultatīvajā padomē. Programma konceptuāli tika atbalstīta arī Finanšu ministrijas organizētajā ekspertu darba grupā ar Riska kapitāla asociācijas pārstāvjiem, kas notika Finanšu ministrijā 2014.gada 15.jūlijā. |
| 3. | Projekta izstrādē iesaistītās institūcijas | Ekonomikas ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Komersanti, biedrības nodibinājumi, fiziskas personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Projekts šo jomu neskar. |
| 2. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar tiesību akta projektu tiek ieviesta Komisijas 2013.gada 18.decembra Regula (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352 |
| 2. | Citas starptautiskās saistības | Projekts šo jomu neskar. |
| 3. | Cita informācija |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.1407/2013 2.panta 2.punkts un Komisijas Regulas Nr.1407/2013 3.panta 2.punkts* | Noteikumu projekta 25.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 1.panta 1.daļas a ,b, c, d, e apakšpunkts* | Noteikumu projekta 7.1. punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 3.panta 2.punkts* | Noteikumu projekts 23.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 6.panta 4.punkts* | Noteikumu projekta 27.punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 6.panta 4.punkts un 5.punkts* | Noteikumu projekta 28.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu *de minimis* valsts atbalstu, dalībvalstij ir obligāti jāpiemēro Komisijas Regula Nr.1407/2013. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbilstoši Komisijas Regulai Nr.1407/2013 nav nepieciešams sniegt kopsavilkumu par noteikumu projektu EK. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Sabiedrības līdzdalība noteikumu projekta izstrādē nav nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III sadaļa – noteikumu projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

26.08.2014 12:30:18

1129

B.Strode

67013270, Baiba.Strode@em.gov.lv